31.1.2022
EL
Επίσημη Εφημερίδα της Ευρωπαϊκής Ένωσης
L 20/211
— Παραλαβές από άλλες πηγές.
Πετρέλαιο και προϊόντα πετρελαίου — Παραλαβές από άλλες πηγές.
Φυσικό αέριο — Παραλαβές από άλλες πηγές.
Ανανεώσιμες πηγές ενέργειας 2.1.4.
ΕΙΣΑΓΩΓΈΣ/ΕΞΑΓΩΓΈΣ
Αν δεν ορίζεται διαφορετικά, οι “εισαγωγές” αναφέρονται στην απώτερη προέλευση (τη χώρα όπου παρήχθη το ενεργειακό προϊόν) προς χρήση στη χώρα, και οι “εξαγωγές” αναφέρονται στην τελική χώρα κατανάλωσης του παραγόμενου ενεργειακού προϊόντος.
Οι ποσότητες θεωρούνται ότι εισάγονται ή ότι εξάγονται όταν περνούν τα πολιτικά σύνορα της χώρας, ανεξάρτητα από το αν εκτελωνίζονται ή όχι.
Αν δεν μπορεί να δηλωθεί προέλευση ή προορισμός, μπορεί να χρησιμοποιείται η ένδειξη “Μη ορισμένα/Άλλα”.
2.1.5.
ΚΑΎΣΙΜΑ ΔΙΕΘΝΟΎΣ ΝΑΥΣΙΠΛΟΐΑΣ
Ποσότητες καυσίμων που διανέμονται σε πλοία οποιασδήποτε σημαίας τα οποία εκτελούν δρομολόγια διεθνούς ναυσιπλοΐας.
Η διεθνής ναυσιπλοΐα περιλαμβάνει τον πλου στη θάλασσα, σε λίμνες και εσωτερικές πλωτές οδούς, και σε παράκτια ύδατα.
Δεν περιλαμβάνονται τα ακόλουθα: — η κατανάλωση από πλοία που εκτελούν δρομολόγια εγχώριας ναυσιπλοΐας· η διάκριση της ναυσιπλοΐας σε εγχώρια και διεθνή θα πρέπει να πραγματοποιείται με βάση τον λιμένα αναχώρησης και τον λιμένα άφιξης, και όχι με βάση τη σημαία ή την εθνικότητα του πλοίου, — η κατανάλωση από αλιευτικά σκάφη, — η κατανάλωση από τον στρατό.
2.1.6.
ΔΙΕΘΝΕΙΣ ΑΕΡΟΜΕΤΑΦΟΡΕΣ
Ποσότητες καυσίμων που διανέμονται σε αεροσκάφη διεθνών αερομεταφορών.
Η διάκριση των αερομεταφορών σε εγχώριες και διεθνείς πρέπει να πραγματοποιείται με βάση τον τόπο απογείωσης και τον τόπο προσγείωσης, και όχι με βάση την εθνικότητα της αεροπορικής εταιρείας.
Από την κατηγορία αυτή αποκλείονται τα καύσιμα που χρησιμοποιούνται από τις αεροπορικές εταιρείες για τα οδικά τους οχήματα (τα καύσιμα αυτά πρέπει να δηλώνονται στην κατηγορία “Που δεν κατονομάζονται αλλού — Μεταφορές”) και η στρατιωτική χρήση καυσίμων αεροπλάνων (τα καύσιμα αυτά πρέπει να δηλώνονται στην κατηγορία “Που δεν κατονομάζονται αλλού — Άλλα”).
2.1.7.
ΑΥΞΟΜΕΙΏΣΕΙΣ ΑΠΟΘΕΜΆΤΩΝ
Η διαφορά μεταξύ των αποθεμάτων στην αρχή και στο τέλος της περιόδου, όσον αφορά τα αποθέματα που τηρούνται στην εθνική επικράτεια.
Εκτός αν ορίζεται διαφορετικά, η αύξηση αποθεμάτων δηλώνεται ως αρνητικός αριθμός και η μείωση αποθεμάτων δηλώνεται ως θετικός αριθμός.
2.1.8.
ΣΥΝΟΛΙΚΆ ΑΠΟΘΈΜΑΤΑ ΣΤΗΝ ΑΡΧΉ ΚΑΙ ΣΤΟ ΤΈΛΟΣ ΤΗΣ ΠΕΡΙΌΔΟΥ ΣΤΗΝ ΕΘΝΙΚΉ ΕΠΙΚΡΆΤΕΙΑ
Όλα τα αποθέματα στην εθνική επικράτεια, συμπεριλαμβανομένων των αποθεμάτων που τηρούνται από το κράτος, από σημαντικούς καταναλωτές ή από σχετικούς οργανισμούς, των αποθεμάτων που τηρούνται επί εισερχομένων υπερωκεάνιων, των αποθεμάτων που τηρούνται σε ελεύθερες ζώνες και των αποθεμάτων που τηρούνται για άλλους, είτε υπάγονται σε διμερείς κρατικές συμφωνίες είτε όχι.
Η αρχή και το τέλος της περιόδου αφορά την πρώτη και την τελευταία ημέρα αντίστοιχα της περιόδου αναφοράς.
Τα αποθέματα περιλαμβάνουν τα αποθέματα που αποθηκεύονται σε όλους τους τύπους ειδικών εγκαταστάσεων αποθήκευσης, είτε υπέργειες είτε υπόγειες.
2.1.9.
ΑΠΕΥΘΕΊΑΣ ΧΡΉΣΗ
Πετρέλαιο (αργό πετρέλαιο και προϊόντα πετρελαίου) που χρησιμοποιούνται απευθείας χωρίς να υποβληθούν σε επεξεργασία σε διυλιστήρια πετρελαίου.
Η κατηγορία αυτή περιλαμβάνει το αργό πετρέλαιο που καταναλώνεται με σκοπό την παραγωγή ηλεκτρισμού.
2.1.10.
ΠΑΡΑΛΑΒΈΣ ΠΡΩΤΟΓΕΝΏΝ ΠΡΟΪΌΝΤΩΝ
Η κατηγορία αυτή περιλαμβάνει ποσότητες εγχώριου ή εισαγόμενου αργού πετρελαίου (συμπεριλαμβανομένων συμπυκνωμάτων) και εγχώριου NGL (2) που χρησιμοποιούνται απευθείας χωρίς να έχουν υποστεί επεξεργασία σε διυλιστήριο πετρελαίου, καθώς και ποσότητες που επιστρέφονται από τη βιομηχανία πετροχημικών, οι οποίες, αν και δεν αποτελούν πρωτογενές καύσιμο, χρησιμοποιούνται απευθείας.
2.1.11.
ΑΚΑΘΆΡΙΣΤΗ ΠΑΡΑΓΩΓΉ ΔΙΥΛΙΣΤΗΡΊΩΝ
Παραγωγή τελικών προϊόντων σε διυλιστήριο ή σε εγκαταστάσεις ανάμειξης.
Από την κατηγορία αυτή αποκλείονται οι απώλειες διυλιστηρίων, αλλά περιλαμβάνεται το καύσιμο διυλιστηρίου.
(2) Υγρά φυσικού αερίου.